CELEX: 22015D2154
Language: hr
Date: 2014-12-12 00:00:00
Title: Odluka Zajedničkog odbora EGP-a br. 287/2014 od 12. prosinca 2014. o izmjeni Priloga XIII. (Promet) Sporazumu o EGP-u [2015/2154]

26.11.2015   
            
            
               HR
            
            
               Službeni list Europske unije
            
            
               L 311/40
            
         ODLUKA ZAJEDNIČKOG ODBORA EGP-A
   br. 287/2014
   od 12. prosinca 2014.
   o izmjeni Priloga XIII. (Promet) Sporazumu o EGP-u [2015/2154]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredba (EU) br. 598/2014 Europskog parlamenta i Vijeća od 16. travnja 2014. o utvrđivanju pravila i postupaka u vezi s uvođenjem operativnih ograničenja povezanih s bukom u zračnim lukama Unije unutar uravnoteženog pristupa kojom se stavlja izvan snage Direktiva 2002/30/EZ (1) treba se uključiti u Sporazum o EGP-u.
            
         
               (2)
            
            
               Uredbom (EU) br. 598/2014 stavlja se izvan snage s učinkom od 13. lipnja 2016. Direktiva 2002/30/EZ Europskog parlamenta i Vijeća (2), koja je uključena u Sporazum o EGP-u i koja se stoga treba isključiti iz njega s učinkom od 13. lipnja 2016.
            
         
               (3)
            
            
               Prilog XIII. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 66.f (Direktiva 2002/30/EZ Europskog parlamenta i Vijeća) Priloga XIII. Sporazumu o EGP-u zamjenjuje se, s učinkom od 13. lipnja 2016., sljedećim:
   
      „32014 R 0598: Uredba (EU) br. 598/2014 Europskog parlamenta i Vijeća od 16. travnja 2014. o utvrđivanju pravila i postupaka u vezi s uvođenjem operativnih ograničenja povezanih s bukom u zračnim lukama Unije unutar uravnoteženog pristupa kojom se stavlja izvan snage Direktiva 2002/30/EZ (SL L 173, 12.6.2014., str. 65.)”
   
   Članak 2.
   Vjerodostojni su tekstovi Uredbe (EU) br. 598/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.
   Članak 3.
   Ova Odluka stupa na snagu 13. prosinca 2014. pod uvjetom da su sva priopćenja iz članka 103. stavka 1. Sporazuma poslana (3) ili na dan stupanja na snagu Odluke Zajedničkog odbora EGP-a br. 135/2014 od 27. lipnja 2014. (4), koji je god datum kasniji.
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
   
      Sastavljeno u Bruxellesu 12. prosinca 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 173, 12.6.2014., str. 65.
   
      (2)  SL L 85, 28.3.2002., str. 40.
   
      (3)  Ustavni zahtjevi nisu navedeni.
   
      (4)  SL L 342, 27.11.2014., str. 42.